

Ministeriöiden intranet-toimintojen ja yhteisen sisäisen viestinnän kehittämisryhmän kokous

Aika 12.11.2015 klo 13.00 – 15.05

Paikka Säätytalo, nh 23

Miia Roukus VNK, puheenjohtaja

Suvi Aaltonen VNK

Anna-Leena Savolainen VNK

Marit Olander VNK

Eila Nurmilaukas OM

Raila Tynkkynen OM

Eijaliisa Kettunen PLM

Ulla Tulonen SM

Leena Lehtovuori VM

Kimmo Vainikainen STM

Jussi Palmen YM

Hannele Sartjärvi LVM

Heidi Mäenpää OKM

Anna-Maria Stenius TEM

Suvi Albert VNK

Kaija Uusisilta VNK

Henri Ryhänen VNK, sihteeri

PÖYTÄKIRJA

1. Kokouksen avaus
2. Puheenjohtaja Miia Roukus avasi kokouksen klo 13:02.
3. Valtioneuvoston yhteisen asianhallinnan kehittäminen -hanke (VAHVA)  
     
   Valtioneuvoston yhteisen asianhallinnan kehittäminen –hankkeen hankepäällikkö Suvi Albert kertoi tämän VAHVA v-hankkeen koordinoinnista ja etenemisestä. VAHVA –hanke on yksi keskeisimmistä disgitaalisen työpöydän työkaluista. Suvin esitys liitteenä työtilassa.

3 VN:n yhteisen intranetin esiselvityshanke

a. Ohjausryhmän terveiset

Anna.Leena Savolainen kertoi sähköisen työpöydän/intranetin esiselvitysprojektin ohjausryhmän kokouksesta. Hankkeen visio ja aikataulu on hyväksytty ohjausryhmässä.

Kokonaisaikataulu on sama, mutta osioita on tarkennettu. Esiselvitysprojektissa tuotetaan 3 raporttia eli esiselvitysraportti koostuu arkkitehtuuriraportista, toteutusraportista ja viikottaisen hankesalkun raportista. Esiselvityshanke etenee myös kolmella tasolla; arkkitehtuurityönä, projektiryhmän työskentelynä sekä erilaisilla työpajoilla. Työpajoja on pidetty mm. verkostomaisesta työskentelystä ja sisäisestä viestinnästä. Vielä järjestetään työpajoja mm. terminologiasta, palveluista ja digityöpajasta VNHY:n esimiehille.

b. Arkkitehtuurityön eteneminen

Arkkitehtuurityö etenee viikottaisilla palvereilla ja työpajoilla (Anna-Leena Savolainen, Marit Olander, Terja Ketola sekä ulkoiset konsultit). Työntuloksia käsitellään ja kommentoidaan projektiryhmän kokouksissa. Lopputulosten katselmointi joulukuussa, konsultointi valmistuu tammikuussa.



Arkkitehtuurityössä kuvataan esimerkkiprosesseja, esim. viestinnän prosesseista hankeviestintä, substanssiprosessi, joka liittyy sähköisee työpöytään sekä asiakirjaprosessiin liittyvä prosessi.

Anna-Leena Savolainen haastoi ryhmäläisiä osallistumaan prosessien työpajoihin, kutsu tästä lähetetään myöhemmin.

4 Intranet-toimintojen kehittäminen

Henri Ryhänen kertoi hakukoneen toimintojen parantamisesta Senaattori-farmissa. Sirpa Astala UM:stä vieraili Senaattori-farmin asioita koordinoivassa ryhmässä kertomassa UM:n kokemuksia Sharepoint 2013 –version haun parantamisesta.

Senaattori-farmin haun kehittäminen kannattaa vaiheistaa. Ensimmäisessä vaiheessa keskitytään Senaattori-farmin intranetien haun tarkentamiseen. Määritellään hakuja rajaavia ehtoja ns. ”refiners”. Ulkositen järjestelmien kytkeminen kannnattaa harkita tapauskohtaisesti. Hakua rajoittavien ehtojen laatiminen ei niinkään vaadi ostettavaa työtä vaan työ tehdään pääsääntöisesti sisäisesti. Tavoitteena on parantaa hakua ja laatia yhteistoiminnallisia ominaisuuksia, joita voidaan käyttää kaikissa Senaattori-farmin intraneteissä. Kuluja nostaa ulkoisten järjestelmien kytkentä, koska integraatiot täytyy rakentaa tapauskohtaisesti.

Henri kertoi lisäksi Senaattorin liitetiedostojen aukeamattomuudesta. S Office -tiedostoissa tulee osassa ministeriöitä käytettäessä IE-selainta kirjautumispyyntöjä. Yksi isoimmista syistä aukeamattomuuteen on, ettei meillä ole yhteistä valtioneuvostotasoista pääsynhallintaa.

Kirjautumispyynnöt voi yleensä peruuttaa klikkauksilla ja liitetiedostot aukeavat osassa tapauksista, käyttöä ei voi suositella. MS Office-tiedostot aukeavat Firefox-selaimella kaikista ministeriöistä. Ratkaisuna asiaan suositellaan käyttämään MS Office-tiedostojen sijasta tai lisäksi PDF-tiedostoja. Senaattorissa julkaistut PDF-tiedostot aukeavat kaikista ministeriöistä kaikilla selaimilla.

Tekninen toimittaja selvittää vielä mahdollista muuta ratkaisua, mutta siitä saadaan tietoa testien myötä arviolta loppuvuodesta.

5 Ajankohtaiset asiat

a. Yhteisen sisäisen viestinnän tulostavoitteet v. 2016 ja palvelutyytyväisyyskysely

Miia Roukus esitteli yhteisen sisäisen viestinnän tulostavoitteet vuodelle 2016.



Miia kertoi myös palvelutyytyväisyyskyselyn tuloksista. Eniten on tullut palautetta koskien virasto- ja toimitilapalveluita: palvelujen saaminen on sekavaa tai vaikeaa, yhteystietoja ja palvelukuvauksia ei löydetä. Useampien toimintojen osalta mainintoja vaikeuksista saada tietoa miten ja keneen ollaan yhteydessä palvelutarpeen osalta. Intrassa olevaa tietoa ei pidetä riittävänä tai riittävän selkeänä. Ajankohtaisista asioista haluttaisin oikea-aikaisempaa tietoa:Senaattori/ministeriön intrat ja myös yleisempää selkeää tietoa VNHY:n toimintatavoista.

b. VNHY:n ja ministeriöiden välinen verkostomainen yhteistyö, sisäinen viestintä ja tiedonkulku

Kaija Uusisilta kartoitti keinoja kohti parempaa yhteistyötä, sisäistä vierstintää ja tiedonkulkua. Palvelutyytyväisyyskyselyn vastausprosentti oli 8%. Vastaukset kuitenkin ovat hyvin linjassa tämän tyyppisten kyselyiden vastausten kanssa. Näinkin pienen vastausprosentin aineistolla voidaan tehdä parannuksia. VNHY:n yksi tulostavoite on VNHY:n ja ministeriöiden välisen verkostomaisen yhteistyön kehittäminen sekä tiedonkulun ja verkostomaisen yhteistyön työvälineiden kehittämisestä.

Tavoiteen toteuttamiseksi analysoidaan palvelutyytyväisyyskyselystä tullut palaute toiminnoittain ja tehdään toiminnalliset ja viestinnälliset kehittämisehdotukset. Uudistetaan Senaattorin palvelukuvaukset ja ministeriöille myös toimitetaan kuvaukset julkaistaviksi ministeriöiden omissa intraneteissä.



Kaija pohti myös digitaalista valtioneuvostoa ja sen käsitettä. Minkälainen digitaalinen valtioneuvosto meillä on 5 vuoden päästä ja minkälaisia digi-taitoja henkilöillä tulee olla työskennelläkseen siellä? Täytyy muodostaa tiekartta vastataksemme osaamishaasteeseen sekä tehdäksemme oikeanlaisia päätöksiä työkalujen suhteen. Ylipäänsä digitaalinen valtioneuvosto vaatii työtapojen uudistamista; etätyö, työnkierto ministeriöiden välillä, toimitilojen muutokset tarvitaan ajasta ja paikasta riippumattomaan työskentelyyn.

6 Muut asiat

a. Valtioneuvoston yhteinen intranet/sähköinen työpöytä –esiselvityshankkeen sivut

Miia Roukus kertoi avatuista hankesivuista. Ne löytyvät Senaattorista:

Senaattori / Toiminta / Yhteiset kehittämishankkeet / VN:n yhteinen sähköinen työpöytä

tai suoraan linkistä:

[http://senaattori.vnv.fi/senaattori/toiminta/yhteiset-kehittamishankkeet/vnn-yhteinen-sahkoinen-tyopoyta/sivut/default.aspx](http://senaattori.vnv.fi/senaattori/toiminta/yhteinen-kehittaminen/Digitaalinen-valtioneuvosto/VNn-yhteinen-sahkoinen-tyopoyta/sivut/default.aspx)

b. Arppeanumin avoimet ovet

Valtioneuvoston hallintoyksikkö muutti lokakuussa Arppeanumin kiinteistöön Kruununhaassa. Historiallinen Arppeanum on nyt moderni monityötila, jossa työskentelee lähes 200 VNHY:n virkamiestä.

Arppeanumin uusittuihin tiloihin on mahdollisuus tutustua opastetuilla kierroksilla, jotka järjestetään muiden ministeriöiden henkilöstölle kahtena iltapäivänä maanantaina 7.12. ja keskiviikkona 9.12. Molempina päivinä järjestetään kolme peräkkäistä tutustumiskierrosta.

Lisätietoa ja ilmoittautuminen Senaattorissa:

<http://senaattori.vnv.fi/senaattori/ajankohtaista/sisaiset-uutiset/2015/Sivut/Kutsu-Arppeanumin-avoimet-ovet.aspx>

c. vieras seuraavaan

Seuraavaan 10.12.-kokoukseen pyydetään Sirpa Kekkosta vieraaksi hallitusohjelman koordinaatiota koskevissa asioissa. Lisäksi ehdotettiin ulkopuolelta henkilöä kertomaan verkostotyötavoista, Jenni Nevasalo voisi myös tulla vieraaksi sekä TEKESin verkkopalveluiden Some-kanavien motivaatiotyyppisistä palveluista kertomaan henkillö.

7 Kokouksen päättäminen

Puheenjohtaja Miia Roukus päätti kokouksen 15:05.

Liitteet

Suvi Albert: Valtioneuvoston yhteisen asianhallinnan kehittäminen –hanke

Kaija Uusisilta: VNHY:n ja ministeriöiden välinen verkostomainen yhteistyö, sisäinen viestintä ja tiedonkulku

Jakelu

Tiedoksi